Brian Houstoni Hillsongi TV
Tere! Hillsongi Televisioon tahab jõuda teieni,
kusiganes te oma teekonnal poleks. Tahame tuua lootusesõnumit teile.
Vaadake ja nautige järgmised 30 minutit seda saadet:
Jumala sõna, tunnistusi ja fantastilist ülistust.
Pärast 15 aastat abielu otsustas mu mees, et jätab meid maha.
Meil oli 2 last ja ma ootasin kolmandat. Olin väga murtud,
väga haavatud, vajasin palju abi. Hillsongi inimesed toetasid mind
igakülgselt. Nad mõistsid, millest ma läbi lähen, teadsid, mida vajan.
Jeesus Kristuse ihu kaudu said minu vajadused tol hetkel täidetud.
Ma sain rammule rammu lisaks.
Tänane teema on "teie kaks".
Sind on tegelikult kaks. Sina ja sina.
Apostel Paulust lugedes tundub, et ta on omadega sassis.
Roomlastele 7:15-20 ütleb Paulus: "Ma ei mõista ju, mida teen:
ma ei tee seda, mida tahan, vaid teen, mida vihkan.
Kui ma teen, mida ei taha, siis ma nõustun, et Seadus on hea.
Nii ei tee seda enam mina, vaid patt, mis minus elab.
Ma tean ju, et minu lihalikus loomuses ei ole midagi head.
Tahet mul on, aga head teha ma ei suuda.
Sest head, mida ma tahan, ma ei tee aga paha, mida ma ei taha, ma teen.
Kui ma teen seda, mida ma ei taha, siis ei tee seda enam mina,
vaid patt, mis elab minus." Paulus oleks nagu segaduses.
Mida ei taha, seda teen. Mida tahan, seda ei tee.
See oli sisemine võitlus Pauluses. Ma hakkan iga päev trenni tegema.
Ei, ma parem magan. Ma hakkan oma ihu eest hoolitsema.
See on Püha Vaimu tempel. Ei, sa ei tee seda. Sa ei suuda.
Tundub, et sind on kaks. Jah, sind on kaks.
Oletame, sulle meeldib kreembrülee, ja sa näed menüüs kreembrüleed.
Sinu üks mina ütleb: ma tahan kreembrüleed,
teine mina ütleb: ei, ma ei taha.
Tunnete ennast ära? Kas meil on siin juhuslikult kreembrüleed?
Jah, meil on. Nüüd pea meeles, sind on kaks: su liha ja su vaim.
ja sinust sõltub, kumb võidab, kas liha või vaim.
Ma jätan selle sinu kätte, vaatame, kumb võidab.
Pühakiri ütleb, et osa sinust peab surema.
Kellele meeldib šokolaadikook? Jah, see meeldib sulle,
sa armastad seda. Näe, siin see on!
Aga üks osa sinust ütleb, ma ei vaja seda.
Suudad sa seda hoida ja mitte puutuda, kuni ma jutlustan.
Aga pontšikud?
Näe, meil on pontšikud kirikus.
Su liha armastab pontšikuid su vaim ütleb: ma ei vaja neid.
Ja vaim on lihast tugevam. Kiitus Jumalale!
Kellele meeldib coca-cola? Jah, see meeldib sulle,
aga sa otsustasid dieeti pidada ning kokat mitte juua.
Mmmm. Ma pole ammu kokat joonud. Mida ma teen, ma ei taha teha.
Ja mõnikord, mida ma ei taha teha, ma just teen.
See on võitlus liha ja vaimu vahel. Piibel on täis tõotusi.
Piibel räägib ka sellest, et su liha peab surema.
See on imeline, ühelt poolt Pühakiri täidab sind tõotustega ja lootusega
Jeremija 29:11 Issand räägib: "Mina tunnen mõtteid,
mis ma teie pärast mõlgutan: need on rahu, mitte õnnetuse mõtted
et anda teile tulevikku ja lootust". Joosua 1:8 ütleb:
"Ärgu lahkugu see Seaduse raamat sinu suust,
vaid mõtle sellele päeval ja ööl, et sa peaksid hoolsasti kõike,
mis sinna on kirjutatud, siis õnnestub su teekond
ja siis on sul kordaminek!" Johannese 10:10 ütleb:
"Mina olen tulnud, et teil oleks elu ja seda ülirohkesti."
Piibel on täis tõotusi, aga Galaatlaste kirjas 2:20
Paulus ütleb: "Nüüd ei ela mina, vaid Kristus elab minus."
Meie ego peab surema. Matteuse 23:12 ütleb:
Kes ennast ise alandab, seda ülendatakse,
kes ennast ise ülendab, seda alandatakse.
Õpime suretama seda osa meist, mis peab surema
ning elavaks tegema seda osa, mida Jeesus saab kasutada.
Paljud arvavad, et me peaksime ainult surema,
et sureksid meie lootused, tõotused. Et asi on vaid Jumalas.
Tõsi ta on, asi on vaid Temas ja mida Tema saab sinus teha.
Tihti me võitleme asjade eest, mis on meile tähtsad.
Sageli asjad, milles kinni hoiame, ei lase meil Jumala plaani täita.
Mitte mina ei ela enam, vaid Kristus minu sees elab,
see osa minust elab, mida Jumala Vaim mõjutab.
See osa, kus Jumal minus elab oma Vaimu väega.
See, mis peab surema, tihti sõdib Jumala tahtega minu elus.
Liha ja vaim soovivad erinevaid asju. Paljud teavad Jumala tahet.
Et me peame surema endale ja elama Temale.
See ei ole nii lihtne nagu kõlab. Teenisin ja armastasin Issandat
juba väiksest peale. Umbes 17-aastasena hakkasin
Jumalasse väga tõsiselt suhtuma. Istusin kohvikus Uus-Meremaal,
mida juhtisid inimesed kristlikust liikumisest "Noored Kristuse poolt"
Ma ei unusta iial silti seina peal "Mäleta oma Loojat nooruse päevil"
Ja Jumal tegi selle lause kaudu minus midagi.
Ma uskusin kogu oma elu, et minust saab jutlustaja,
et ma hakkan kogudust juhtima. Kuigi Jumala käsi oli minuga,
oli mul võitlusi iseendaga. Ja kuigi mu süda põles Jumalale,
oli mul palju tegemist oma lihaga. Mind on kaks.
Minus on see osa, millega Jumala Vaim töötab,
mis kasutab mind võimsamini, kui ma seda eales soovinud olen.
Kuid minus on mina, Brian Brianis,
kes tahab asju omamoodi teha, ning see saab Püha Vaimule takistuseks.
Kui liha hakkab juhtima, tekib vastuseis.
Kui Jumala Vaim juhib Brian Houstonit, avanevad uksed,
mis muidu jääksid suletuks. Kui me asutasime selle koguduse,
olin 29, Bobbie - 26. See oli pea 26 aastat tagasi.
Ma ei unusta iial üht nädalavahetust.
Üks noormees käis iga nädal kirikus vaid selleks, et teha pahandust
ja müüa marihuaanat.
Ta ei olnud Jumalast huvitatud. Ta oli vägivaldne.
Ta võis vihastada ja peksma hakata. Üks päev ta suitsetas WC-s,
Kui kohanäitaja keelas teda, lõi ta kohanäitajat näkku.
Kui ma sellest kuulsin, läksin otsejoones tema juurde.
Ta hakkas sõimama. Mida kauem ma temaga rääkisin,
seda rohkem ma tundsin, et liha saab vaimust võitu.
Iga hetk võis ta mind lüüa. Olin kiriku pastor,
ma ei tea, mis minusse läks, aga ma virutasin ise talle.
Ühe sekundi tundsin end hästi, hetk hiljem - väga halvasti.
Inimesed olid kirikust väljumas. Noormees hakkas karjuma:
"Pastor Brian lõi mind! Pastor Brian lõi mind!"
Mu naine Bobbie sai väga vihaseks ja ütles: "Brian, ruttu autosse!"
Väikse Joeli silmad olid suured nagu tõllarattad.
Mõned koguduse juhtidest ütlesid ka:"Brian, mine autosse!"
samal ajal, kui tüüp karjus: "Pastor Brian lõi mind!"
Istusin autosse ja mees hakkas meid jälitama.
Ta lõi oma autoga minu autot. Selleks ajaks oli pastor minus
surnud. Ma hüppasin autost välja, hakkasime tänaval kaklema.
Bobbie ei rääkinud nädal aega minuga. Kogu nädala mõtlesin,
mis saab kirikust. Kogudus oli siis veel väike, kõik saavad teada.
Järgmisel nädalal andsin kogudusele aru, mis ja miks see juhtus,
ning kogudus plaksutas mulle püsti seistes.
Jumal saab sind vägevalt kasutada. "Sa võid õitseda ja olla edukas,"
ütles Jumal Joosuale Vanas Testamendis. See juhtus siis,
kui Joosua lasi Jumalal ennast kasutada.
Mõnikord me püüdleme enda jõuga kõige selle poole.
Aga kui me laseks Kristuse Vaimul end juhtida, siis paljud takistused
saaksid kõrvaldatud, need, mis rikuvad abielusid, suhteid ning
juhivad meid Jumala eesmärgist täpselt vastupidises suunas.
Mõned asjad lihtsalt juhtuvad. Aga mida enam saame Vaimu inimesteks,
lubame lihal surra ja vaimul elada, seda enam lahinguid võidame,
seda enam me teeme, mida tahame, ning ei tee seda, mida ei taha.
Seda tõenäolisem on, et näeme Jumala tõotusi oma eludes täitumas.
See ei ole kerge. Kuid laseme Kristuse Vaimul tõusta
ja lihal alluda. See on Jumala Vaimu vägi.
See on pühendumise vägi, et ma ei jää kunagi endiseks.
Sinu liha võib kontrollida su elu. Meie liha ja vaim on erinevad.
Ma usun, Jumal tahab täita oma eesmärgi meie elus.
Mõnikord võib meie liha saada Jumalaks meie elus.
Kui me ülendame ennast, Jumal alandab meid.
Kui alandame end, siis Jumal ülendab meid.
Ta ei taha sind maha teha, Ta tahab sind üles tõsta,
kasutada sinu potentsiaali.
See on sinu liha, mis mõtleb ainult enda peale,
mida kõike inimesed mulle teinud on.
See saab takistuseks sinu elu eesmärgi täitumisel.
On olnud aegu, kus minu ego on pead tõstnud viha vormis.
Olen vihastanud autojuhtide peale, naise peale.
See hea, mida Jumal on teinud minus, kukub sel hetkel kokku.
Nii tahan enda ego seljast võtta, et Kristus saaks minus tegutseda.
Ta võib teha ülikülluslikke, ülemõistuse asju,
rohkem, kui me paluda või soovida oskame.
See on Jumala vägi, mis töötab meis mitte meie ego või liha.
Tulin Hillsongi kolledžisse, et saada ettevalmistust eluks.
See annab mulle rahulolu. Mu suurim nõrkus oli see,
et uskusin vaid oma kutsumusse, tegemata midagi selle täitumiseks.
Siin on kasvanud minu enesekindlus ja väärikus. Ma tean,
Jumal tahab teha minu eluga midagi ja ma olen selleks valmis.
Tänu Jumalale Hillsongi lauljate ja muusikute eest.
Naudime ülistust, mis õnnistab paljusid inimesi maailmas.
Jääge meiega.
Arvan, et meie Taevase Isa süda on ülemõistuse helde.
Ta ju andis oma ainukese Poja, see on ülima armastuse avaldus.
See polnud lihtsalt hetkeemotsioon,
see ongi Tema sisu, Tema ise. Ta võib puudutada sind igal pool.
Kusiganes sa elurännakul oled, võid tunda Jeesuse armastust.
Kutsu Ta oma ellu ja Ta tuleb, täites su elu ülikülluslikult
armastuse, headuse, armu ja tõotustega. Ta armastab sind.
Jumal õnnistagu sind. Soovin sulle võimast nädalat
Jeesuse nimel, aamen.
Tõlge: Natali Belinska